16/07/2013 | Administración LocalMunicipal
Laxe
Notificación a Residencial Galicia Litoral, S. I.

Ante a imposibilidade de notificarlle –a pesares de intentalo en dúas ocasións– a mercantil RESIDENCIAL GALICIA LITORAL, S. I., no último enderezo coñecido situado na r/ Ingeniero A Comerma, núm.38-40, 15404 FERROL, o acordo adoptado pola Xunta de Goberno Local deste Concello, na sesión do 23/05/2013, relativo ao informe-proposta de ocupación directa para obtención de terreos urbanizable D1-PXOM. De conformidade co artigo 59.4 da Lei 30/92, do 26 de novembro, do réxime xurídico das administracións públicas e do procedemento administrativo común, procédese á publicación no Boletín Oficial da Provincia (BOP) da notificación de data 27 de novembro de 2012. O acordo que afecta ao administrado é o seguinte: “Visto que con data 3 de abril de 2013, iniciouse, mediante providencia da Alcaldía, expediente administrativo núm.213/2013 para a ocupación directa dos terreos en Cabo de Area, no terreo que ven delimitado polo Polideportivo, paseo marítimo, o Rego dos Cabalos e estrada a Ponteceso, calificados polo planeamento como sistemas urbanísticos xerais ou dotacionais. En concreto equipamento deportivo, sistema de comunicación e sistema de espazos libres. Visto que con data 16 de abril de 2013 emitiuse informe de Secretaría sobre a lexislación aplicable e o procedemento a seguir para levar a cabo a ocupación directa. Visto que con data 16 de abril emitiuse informe técnico-urbanístico para a obtención de sistemas xerais do solo urbanizable número 1, recollido no vixente PXOM de Laxe (con ordenación detallada). En dito informe faise referencia os terreos e propietarios afectados pola ocupación directa, indicación dos aproveitamentos urbanísticos, e area de execución onde terán que facerse efectivos os seus dereitos. Este informe está asinado polo arquitecto municipal e coa conformidade do secretario municipal. Visto o informe-proposta de Secretaria de data 16 de maio de 2013. A Xunta de Goberno Local, por unanimidade adopta o seguinte acordo: PRIMEIRO.–Iniciar expediente de ocupación directa para o establecemento dos sistemas xerais e dotacionais. SEGUNDO.–Os terreos afectados, as dotacións, aproveitamento urbanístico, e demais informacións para identificar o terreo afectado é o que aparece no xa citado informe tecnico-ubanístico. TERCEIRO.–Publicar no BOP a relación de terreos e propietarios afectados pola ocupación directa, con indicación dos aproveitamentos urbanísticos correspondentes, e unidade de execución onde terán de facerse efectivos os seus dereitos, a fin de que por plazo de vinte días os interesados presenten as alegacións que estimen pertinentes. CUARTO.–Notificar persoalmente os propietarios e titulares de dereitos inscritos no Rexistro da Propiedade, e outros posibles titulares de titulares de dereitos que sexan coñecidos, a ocupación prevista e o aproveitamento urbanístico asignado os seus terreos, así como a unidade de execución onde se fará efectivo, outorgando período de audiencia por espazo de vinte días. QUINTO.–Solicitar o Rexistro de Propiedade de Carballo certificación de dominio e cargas, así como a práctica dos asentos que procedan”. O que se lles notifica como ACTO DE TRÁMITE NO EXPEDIENTE DO CASO, sinallándolle que no prazo de VINTE DÍAS A PARTIR DO SEGUINTE Ó DA PUBLICACIÓN DA PRESENTE NO B. O. DA PROVINCIA, PODEN FORMULAR AS ALEGACIÓNS QUE ESTIMEN PERTINENTES, TENDO A SÚA DISPOSICIÓN NAS OFICINAS MUNICIPAIS DESTE CONCELLO EXPEDIENTE ADMINISTRATIVO DO ASUNTO. Laxe, 8 de xullo de 2013. O alcalde Antonio Carracedo Sacedón